
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 125 


24 Απριλίου 2000 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

144. Κατάργηση Υπηρεσιών Αγορανομίας και Μηχα¬ 
νοκίνητων Μονάδων της Ελληνικής Αστυνομίας 
και ρύθμιση συναφών θεμάτων. 1 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

Ανάθεση στο Υπουργείο Περιβάλλοντος, Χωροταξίας 
και Δημοσίων Έργων, στον Οργανισμό Εργατικής 
Κατοικίας και στον Οργανισμό Διεξαγωγής Ιππο¬ 
δρομιών Ελλάδος έργων για την υλοποίηση των Ο¬ 
λυμπιακών Αγώνων 2004. 2 


ΠΡΟΕΔΡΙΚΑ ΔΙΑΤΑΓΜΑΤΑ 

Ο) 

ΠΡΟΕΔΡΙΚΟ ΔΙΑΤΑΓΜΑΥΠΆΡΙΘ. 144 
Κατάργηση Υπηρεσιών Αγορανομίας και Μηχανοκίνητων 
Μονάδων της Ελληνικής Αστυνομίας και ρύθμιση συ¬ 
ναφών θεμάτων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1 εδάφ. α' και β'και 
θ' του ν. 1481/1984 "Οργανισμός Υπουργείου Δημόσιας 
Τάξης" (Α' - 152), όπως αντικαταστάθηκε με το άρθρο 1 
παρ. 1 του ν. 1590/1986 (Α'-49). 

2. Τις διατάξεις του άρθρου 29Ατου ν. 1558/1985 "Κυ¬ 
βέρνηση και Κυβερνητικά Όργανα" (Α' - 137), το οποίο 
προστέθηκε με το άρθρο 27 του ν. 2081 /1992 (Α' -154) και 
τροποποιήθηκε με το άρθρο 1 του ν. 2469/1997 (Α' - 38). 

3. Τις διατάξεις του Π.Δ. 82/1993 "Περιορισμός συναρ- 
μοδιότητας κατά την έκδοση κανονιστικών διαταγμάτων 
και αποφάσεων σε θέματα αρμοδιότητας των Υπουργείων 
Προεδρίας της Κυβέρνησης και Δημόσιας Τάξης" (Α'-36). 

4. Το γεγονός ότι από τις διατάξεις του παρόντος δια¬ 
τάγματος δεν προκαλούνται δαπάνες σε βάρος του Κρα¬ 
τικού Προϋπολογισμού. 

5. Την υπ' αριθ. 102/2000 γνωμοδότηση του Συμβουλίου 
της Επικράτειας, ύστερα από πρόταση του Υπουργού Δη¬ 
μόσιας Τάξης, αποφασίζουμε: 


Άρθρο 1 

Κατάργηση Τμημάτων Αγορανομίας. 

1. Τα Τμήματα Αγορανομίας των Διευθύνσεων Αστυνο¬ 
μίας και των Αστυνομικών Διευθύνσεων Νομών που προ- 
βλέπονται από τις κείμενες διατάξεις, καταργούνται. 

2. Οι αρμοδιότητες των καταργουμένων Τμημάτων Α¬ 
γορανομίας περιέρχονται στα κατά τόπους αρμόδια Α¬ 
στυνομικά Τμήματα και Αστυνομικούς Σταθμούς. 


Άρθρο 2 

Ρύθμιση θεμάτων αστυκτηνιάτρων. 


Το άρθρο 6 του Π.Δ. 198/1992 (Α' - 92) αντικαθίσταται 
ως εξής: 

«Άρθρο 6 


Αστυκτηνίατροι. 

Οι αστυκτηνίατροι αξιωματικοί υπάγονται διοικητικά 
στις Διευθύνσεις Αστυνομίας και τις Αστυνομικές Διευ¬ 
θύνσεις Νομών στις οποίες υπηρετούν και εκτελούν τα 
καθήκοντα τους στις Υπηρεσίες που ασκούν τις αρμοδιό¬ 
τητες αγορανομίας, κατόπιν εντολής του οικείου Διευθυ¬ 
ντή Αστυνομίας ή Αστυνομικού Διευθυντή Νομού. Ο α- 
στυκτηνίατρος ανώτατος αξιωματικός υπηρετεί στο επι¬ 
τελείο της Γενικής Αστυνομικής Διεύθυνσης Αττικής και 
εκτελεί τα καθήκοντά του, μεταξύ των οποίων και η συμ¬ 
μετοχή, κατόπιν ενημέρωσης του Γενικού Αστυνομικού 
Διευθυντή, σε προβλεπόμενες από το νόμο επιτροπές 
που χειρίζονται θέματα συναφή με την ειδικότητά του.» 


Άρθρο 3 

Κατάργηση Υποδιεύθυνσης Μηχανοκινήτων Μονάδων - 
Τροποποίηση διατάξεων Π.Δ. 95/1987. 

1. Η Υποδιεύθυνση Μηχανοκινήτων Μονάδων (Υ.ΜΗ.Μ.) 
της Διεύθυνσης Αστυνομικών Επιχειρήσεων Αττικής που 
προβλέπεται από τις διατάξεις του εδαφίου δ' της παρα¬ 
γράφου 1 του άρθρου 11 του Π.Δ. 95/1987 (Α' - 56), όπως 
αντικαταστάθηκε με τις διατάξεις του άρθρου 1 του Π.Δ. 
78/1994 (Α' - 56) καταργείται. 

2. Στην παράγραφο 7 του άρθρου 11 του ιδίου ως άνω 
Π.Δ. προστίθεται εδάφιο, ως εξής: 

"Η Υποδιεύθυνση Αποκατάστασης Τάξης, ύστερα από 
διαταγή του Αρχηγού της Ελληνικής Αστυνομίας, χρησι¬ 
μοποιεί και Τεθωρακισμένα Οχήματα (Τ/Θ) τωνΤμημάτων 
Αποκατάστασης Τάξης, εφόσον, με τα μέσα που έχει στη 
διάθεσή της, δεν δύναται να επιτύχει την αποστολή της." 

3. Η παράγραφος 11 του άρθρου 11 του ίδιου ως άνω 
Π.Δ. αντικαθίσταται ως εξής: 

"11. Θέματα που αφορούν στην επιχειρησιακή τακτική 
και δράση των δυνάμεων της Υποδιεύθυνσης Αποκατά¬ 
στασης Τάξης και της Ειδικής Κατασταλτικής Αντιτρομο- 
κρατικής Μονάδας, υπάγονται στην αρμοδιότητα και ευ¬ 
θύνη του επικεφαλής καθεμιάς από τις υπηρεσίες αυτές." 

4. Οι παράγραφοι 8 και 9 του άρθρου 11 του ιδίου ως ά¬ 
νω Π.Δ. καταργούνται. 

Άρθρο 4 

Κατάργηση Τμήματος Μηχανοκινήτων Μονάδων - 
Τροποποίηση διατάξεων Π.Δ. 161/1988. 

1. Το Τμήμα Μηχανοκινήτων Μονάδων (Τ. Μ Η. Μ.) της Δι¬ 
εύθυνσης Αστυνομικών Επιχειρήσεων Θεσσαλονίκης το 
οποίο προβλέπεται από τις διατάξεις του εδαφίου δ' της 
παραγράφου 1 του άρθρου ΙΟτου Π.Δ/τος 161/1988 (Α'- 
74), όπως αντικατεστάθη με τις διατάξεις του άρθρου 1 
του Π.Δ/τος 176/1994 (Α'-113) καταργείται. 

2. Στηνπαράγραφο7τουάρθρου ΙΟτου Π.Δ.τηςπροη- 
γουμένης παραγράφου προστίθεται εδάφιο, ως εξής: 

"Η Υποδιεύθυνση Αποκατάστασης Τάξης, ύστερα από 
διαταγή του Αρχηγού της Ελληνικής Αστυνομίας, χρησι¬ 
μοποιεί και Τεθωρακισμένα Οχήματα (Τ/Θ) τωνΤμημάτων 
Αποκατάστασης Τάξης, εφόσον, με τα μέσα που έχει στη 
διάθεση της, δεν δύναται να επιτύχει την αποστολή της." 

3. Η παράγραφος 11 του άρθρου 10 του ιδίου ως άνω 
Π.Δ. αντικαθίσταται ως εξής: 

"11. θέματα που αφορούν στην επιχειρησιακή τακτική 
και δράση των δυνάμεων της Υποδιεύθυνσης Αποκατά¬ 
στασης Τάξης και της Ειδικής Κατασταλτικής Αντιτρομο- 
κρατικής Μονάδας, υπάγονται στην αρμοδιότητα και ευ¬ 
θύνη του επικεφαλής κάθε μιας από τις υπηρεσίες αυτές." 

4. Οι παράγραφοι 8 και 9 του άρθρου ΙΟτου ως άνω Π.Δ. 
καταργούνται. 

Άρθρο 5 
Έναρξη ισχύος. 

Η ισχύς του παρόντος διατάγματος αρχίζει από τη δη¬ 
μοσίευση του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 18 Απριλίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΜΙΧΑΗΛ ΧΡΥΣΟΧΟΪΔΗΣ 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

(2 

Πράξη 18 της 22.4.2000 

Ανάθεση στο Υπουργείο Περιβάλλοντος, Χωροταξίας και 

Δημοσίων Έργων, στον Οργανισμό Εργατικής Κατοικίας 

και στον Οργανισμό Διεξαγωγής Ιπποδρομιών Ελλάδος 

έργων για την υλοποίηση των Ολυμπιακών Αγώνων 2004. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις του ν. 1558/1985 "Κυβέρνηση και Κυ¬ 


βερνητικά Όργανα" (ΦΕΚ 137 Α') όπως ισχύει σήμερα. 

β. Τις διατάξεις του άρθρου 2 του ν. 2598/1998 "Οργά¬ 
νωση Ολυμπιακών Αγώνων - Αθήνα 2004" (ΦΕΚ 66 Α'). 

γ. Την Πράξη του Υπουργικού Συμβουλίου 38 της 31 Ι¬ 
ουλίου 1998 (ΦΕΚ 189 Α'). 

δ. Τις διατάξεις των άρθρων 1 και 2 του ν. 2730/1999 
"Σχεδιασμός, ολοκληρωμένη ανάπτυξη και εκτέλεση Ο¬ 
λυμπιακών Έργων και άλλες διατάξεις" (ΦΕΚ 130 Α'). 

ε. Τη διάταξη του άρθρου 24 του Ν. 2741/1999 "Ενιαίος 
Φορέας Ελέγχου Τροφίμων, άλλες ρυθμίσεις θεμάτων 
αρμοδιότητας του Υπουργείου Ανάπτυξης και λοιπές δια¬ 
τάξεις" (ΦΕΚ 199 Α'). 

στ. Τις διατάξεις των άρθρων 1 και 4, παρ. 9 και 11 του 
ν. 2819/2000 "Ίδρυση εταιρείας "Ολυμπιακό Χωριό 2004 
Α.Ε.", προστασία Ολυμπιακών Συμβόλων και Σημάτων και 
άλλες διατάξεις" (ΦΕΚ 84 Α'). 

ζ. Την εισήγηση της Διυπουργικής Επιτροπής που συ- 
στήθηκε με την αριθμ. 73/1998 Απόφαση του Πρωθυ¬ 
πουργού "Σύσταση Διυπουργικής Επιτροπής Ολυμπιάδα 
2004" (ΦΕΚ 19 Β'). 

η. Με πρόταση των Υπουργών Πολιτισμού, Περιβάλλο¬ 
ντος Χωροταξίας και Δημοσίων Έργων και Εργασίας και 
Κοινωνικών Ασφαλίσεων, αποφασίζει: 

1. Ανακαλεί την Πράξη του Υπουργικού Συμβουλίου 38 
της 31ης Ιουλίου 1998 (ΦΕΚ 189 Α'). 

2. Αναθέτει την υλοποίηση των έργων των Ολυμπιακών 
Αγώνων - Αθήνα 2004 ως ακολούθως: 

Α. Στο Υπουργείο Περιβάλλοντος, Χωροταξίας και Δη¬ 
μοσίων Έργων: 

α. Το Ολυμπιακό Κέντρο Κωπηλασίας - Κανώ - Καγιάκ 
(Σχοινιάς Μαραθώνα). 

β. Το Ολυμπιακό Κέντρο Κανώ - Σλάλομ (Ριζάρι Μαρα¬ 
θώνα). 

γ. Το Ολυμπιακό Κέντρο Ιστιοπλοΐας (Άγιος Κοσμάς), 
δ. Την Ολυμπιακή εγκατάσταση του Βθαοά Ν/οΙΙβγ (Φα- 
ληρικός Όρμος). 

ε. Τις Ολυμπιακές εγκαταστάσεις ΒαεθάαΙΙ, δοΐΙάαΙΙ, 
ΗοοΙίθγ και ΒαάΓπίηίοη (Αντιπτέρισης) καθώς και του Κέ¬ 
ντρου Τοξοβολίας (Ελληνικό). 

στ. Τις απαιτούμενες συνοδές αναπλάσεις για τα ανω¬ 
τέρω α-ε. 

Β. Στον Οργανισμό Εργατικής Κατοικίας: 

Το Ολυμπιακό Χωριό (Λεκάνες Αχαρνών). 

Γ. Στον Οργανισμό Διεξαγωγής Ιπποδρομιών Ελλάδος 
(ΟΔΙΕ): 

α. Το Ολυμπιακό Κέντρο Πολλαπλών Αθλητικών Χρήσε¬ 
ων (Φάληρο, θέση Ιπποδρόμου). 

β. Το Ολυμπιακό Κέντρο Ιππασίας (Μαρκόπουλο Μεσο- 
γαίας). 

Η παρούσα Πράξη να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα Μέλη 

Ακριβές Αντίγραφο 

Ο Γ ενικός Γ ραμματέας του Υπουργικού Συμβουλίου 
ΣΩΚΡΑΤΗΣ I. ΚΟΣΜΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





